b'\n_START_ARTICLE_\nAbsint\n_START_SECTION_\nInterzicerea absintului\n_START_PARAGRAPH_\nAnumi\xc8\x9bi speciali\xc8\x99ti au considerat c\xc4\x83 \xc3\xaen urma consumului de absint cre\xc8\x99te agresivitatea, put\xc3\xa2nd duce p\xc3\xa2n\xc4\x83 la crim\xc4\x83, \xc8\x99i se poate ajunge chiar la o stare de nebunie. De aceea produc\xc8\x9bia \xc8\x99i consumul de absint au fost interzise \xc3\xaen Belgia (1905), Elve\xc8\x9bia (1908), Statele Unite ale Americii (1912), Italia (1913), Fran\xc8\x9ba (1915) \xc8\x99i Germania (1923). Totu\xc8\x99i, multe \xc8\x9b\xc4\x83ri printre care Regatul Unit, Cehoslovacia, Austria, Spania \xc8\x99i Portugalia nu au interzis niciodat\xc4\x83 produc\xc8\x9bia sau consumul de absint.\n_START_SECTION_\nReevaluare\n_START_PARAGRAPH_\n\xc3\x8en urma unor studii s-a constatat c\xc4\x83 nu substan\xc8\x9bele din absint produceau simptomele incriminate, ci procesul de fabrica\xc8\x9bie incorect care ducea la un con\xc8\x9binut ridicat de alcool metilic sau anumi\xc8\x9bi coloran\xc8\x9bi. \xc3\x8en realitate, efectele negative nu difer\xc4\x83 de cele provocate de consumul \xc3\xaen exces al altor b\xc4\x83uturi alcoolice. Ca urmare, \xc3\xaen Elve\xc8\x9bia, \xc8\x9bara de origine a absintulului, a fost ridicat\xc4\x83 interdic\xc8\x9bia de fabricare \xc8\x99i comercializare.'